
PROIECT DE HOTARARE 
cu privire la subvenționarea de la bugetul local  a taxei de salubritate  pentru persoanele fizice care au beneficiat de scutire în anul 2022 conform H.C.L. nr. 7 / 31.01.2019


Consiliul Local al Municipiului Câmpulung, județul Argeș întrunit în şedinţă ordinară în data de ...... decembrie 2022;
Având în vedere : 
- Referatul de aprobare nr. 39409 din 13.12.2022 al Primarului Municipiului Câmpulung cu privire la aprobarea subvenționării de la bugetul local a taxei de salubritate pentru persoanele fizice care au beneficiat de scutire în anul 2022 conform H.C.L. nr. 7 / 31.01.2019; 
- Raportul de specialitate nr. 39410 din 13.12.2022 al Directiei Economice şi Fiscale din cadrul aparatului de specialitate al Primarului Municipiului Câmpulung prin care se propune aprobarea subvenționării de la bugetul local  a taxei de salubritate  pentru persoanele fizice care au beneficiat de scutire în anul 2022 conform H.C.L. nr. 7 / 31.01.2019; 
- prevederile art. 25 – 27 din Legea serviciului de salubrizare a localităților nr. 101 / 2006, cu modificările și completările ulterioare; 
- prevederile art. 8 alin. (3), lit. i-k, art. 9 alin 2, lit. d, art. 10 alin. 5, art. 42, alin. 1, lit. c), art. 43 alin. 4 și 5 din Legea nr. 51 / 2006 privind serviciile comunitare de utilități publice, cu modificările și completările ulterioare; 
- Ordinul nr. 82 / 2015 privind aprobarea Regulamentului cadru al serviciului de salubrizare a localităților; 
- Contractul de concesiune nr. 067/15.03.2012 pentru serviciile de colectare a deșeurilor municipale, transportul, operarea și întreținerea stației de transfer și a punctului verde de colectare din Județul Argeș – Faza I (Câmpulung- Rucar);
- Hotararea Consiliului Local nr. 231 din 20.10.2022 privind aprobarea atribuirii temporare a ,,Contractului de delegare a gestiunii unor componente ale serviciului de salubrizare in Zona Campulung, judetul Arges” ;
- Prevederile art. 30 din Legea nr. 273 / 2006 privind finanțele publice locale,  cu modificările și completările ulterioare, ale art. 454 lit. g) și art. 484 alin (1) din Legea nr. 227 / 2015 privind Codul fiscala,  coroborate cu prevederile art. 129 din O.U.G nr. 57 / 2019 Codul administrativ al României, cu modificările și completările ulterioare, art. 2009 și următoarele din Codul civil; 
- Prevederile art. 129, alin. 6) lit. a) și c), alin 7, lit. n și ale alin. 9, lit. a) și c)  din Ordonanței de Urgență a Guvernului nr. 57 / 2019 privind Codul administrativ, cu modificările și completările ulterioare; 
- Hotărârea Consiliului Local  nr. 98 din 28. 12. 2016 prin care s-a aprobat instituirea taxei speciale de colectare, transport și depozitare gunoi menajer pentru persoanele fizice care beneficiază de Serviciul local de salubritate al Municipiului Campulung și Regulamentul privind încasarea taxei speciale de colectare, transport si depozitare gunoi menajer; 
- Hotărârea Consiliului Local nr. 7 / 31.01.2019 cu privire la aprobare modificare Regulament privind încasarea taxei speciale de colectare, transport și depozitare a deșeurilor menajere aprobate prin HCL nr. 98 / 2016; 
- Hotărârea Consiliului Local nr. 216 / 28.12.2021 cu privire la stabilirea, incepand cu 01.01.2022, a nivelului taxei speciale de colectare, transport si depozitare deseuri menajere;
- Avizele comisiilor de specialitate nr. 1, 4 şi 5 ale consiliului local;
         În temeiul prevederilor art. 196 alin. (1) lit. a din Ordonanța de Urgență a Guvernului nr. 57 / 2019 privind Codul administrativ, cu modificările şi completările ulterioare,

Consiliul Local al Municipiului Câmpulung 
H O T Ă R Ă Ş T E  :
       	
Art. 1. – Se aprobă subvenționarea de la bugetul local a sumei de 157.982 lei reprezentând scutirile de la plata taxei de salubritate acordate în perioada 18.12.2021 – 12.12.2022 persoanelor fizice în baza Regulamentului aprobat prin Hotărârea Consiliului Local nr. 7 / 31.01.2019.

          Art. 2. – Cu ducerea la îndeplinire a prezentei hotărâri se însărcinează Primarul Municipiului Câmpulung, Direcţia Economică şi Fiscală și Serviciul Juridic, Administraţie Publică și Agricol. 

          Art. 3. – Prezenta hotărâre va fi afişată şi publicată pentru aducerea ei la cunoştinţă publică şi va fi comunicată în termen legal Instituţiei Prefectului – Judeţul Argeş, Primarului Municipiului Câmpulung, Direcţiei Economice şi Fiscale şi  Serviciul Juridic, Administraţie Publică și Agricol.

Municipiul Câmpulung, ....12.2022 Președinte de ședință, 
Contrasemnează  
Secretar general,
Ramona SIMION

